CELEX: C2005/229/18
Language: da
Date: 2005-09-17 00:00:00
Title: Sag C-286/05: Anmodning om præjudiciel afgørelse forelagt ved kendelse afsagt den 30. juni 2005 af Verwaltungsgerichthof Baden-Württemberg i sagen Reinhold Haug mod Land Baden-Württemberg

17.9.2005   
            
            
               DA
            
            
               Den Europæiske Unions Tidende
            
            
               C 229/9
            
         Anmodning om præjudiciel afgørelse forelagt ved kendelse afsagt den 30. juni 2005 af Verwaltungsgerichthof Baden-Württemberg i sagen Reinhold Haug mod Land Baden-Württemberg
   (Sag C-286/05)
   (2005/C 229/18)
   Processprog: tysk
   Ved kendelse afsagt den 30. juni 2005, indgået til Domstolens Justitskontor den 18. juli 2005, har Verwaltungsgerichthof Baden-Württemberg i sagen Reinhold Haug mod Land Baden-Württemberg forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Finder artikel 2, stk. 2, andet punktum, i forordning (EF, Euratom) nr. 2988/95 anvendelse, såfremt der ved krav om tilbagebetaling af en støtte som følge af en uregelmæssighed i den forstand, hvori udtrykket er anvendt i forordningens artikel 1, stk. 2, alene stilles krav om tilbagebetaling af en støtte, der er ydet med urette (artikel 4, stk. 1, i forordning (EF, Euratom) nr. 2988/95 (1)), og tilbagebetalingen af den støtte, der er ydet med urette, i medfør af en fællesskabsretlig bestemmelse, der efterfølgende er trådt i kraft, har et mindre omfang end ifølge de fællesskabsretlige bestemmelser, der var gældende på det tidspunkt, hvor uregelmæssigheden blev begået?
               Såfremt spørgsmål 1 besvares bekræftende:
            
         
               2)
            
            
               Finder artikel 2, stk. 2, andet punktum, i forordning (EF, Euratom) nr. 2988/95 tillige anvendelse på de bestemmelser, der gælder om betaling af renter, såfremt der ikke er blevet pålagt den berørte virksomhedsindehaver en administrativ sanktion i den forstand, hvori udtrykket er anvendt i forordningens artikel 5, stk. 1, men den pågældende alene skal tilbagebetale en støtte, der er ydet med urette, som omhandlet i forordningens artikel 4, stk. 1?
            
         
      (1)  EUT L 312, s. 1.